Äänestys ratkesi hallituksen hyväksi äänin 97-94.

Alexander Stubbilla oli syytä hymyyn. JUSSI ESKOLA

Tiukalle meni, mutta hallitus pysyi pystyssä. JUSSI ESKOLA

Perussuomalaisten alulle panema välikysymysäänestys koski hallituksen talouspolitiikkaa.

Äänestyksestä odotettiin jo ennakolta tiukkaa, sillä myös vihreät ilmoittivat äänestävänsä hallitusta vastaan.

Poissa oli yhteensä kahdeksan kansanedustajaa: Jörn Donner (r), Ilkka Kanerva (kok), Maria Lohela (ps), Tom Packalén (ps), Aila Paloniemi (kesk), Pertti Salolainen (kok), Timo Soini (ps), Jutta Urpilainen (sd).

Tyhjää ei äänestänyt kukaan.

Hallituksella on äärimmäisen tiukka 101 paikan enemmistö.

Pääministeri Alexander Stubb hauskuutti (kok) pääministerivieraitaan Espoossa tokaisemalla englanniksi " missä on olueni? " palattuaan luottamuslauseäänestyksestä.

Stubb sanoi olevansa huojentunut eduskunnan antamasta luottamuksesta hallitukselle. Hän lisäsi, ettei hän halua moralisoida vihreitä, jotka äänestivät hänen hallitukselleen epäluottamusta. Vihreät olivat aiemmin hallituksessa tukemassa sen talouspolitiikkaa.

Stubb sanoi palattuaan eduskunnan äänestyksessä Espooseen pääministerikokoukseen, että hänen tunnelmansa ovat hyvät ja luottavaiset, koska äänestyksen tulos oli tiedossa etukäteen.

Stubbin mukaan välikysymyksen aiheena ollut Suomen luottoluokituksen lasku oli herätyskello siihen, että talouden tilasta on saatava yhteinen ymmärrys.

Pääministeriä käytettiin Espoon Otaniemessä pidetystä kokouksesta eduskunnassa äänestämässä poliisisaattueessa.

- Siinä ihan normaalisti autossa köröteltiin eteenpäin ja ihan hyvin ehdittiin äänestykseen ja tänne takaisin. Lähinnä käytännön järjestely. Toivottavasti ei aiheutettu liikaa hämminkiä Helsingin ja Espoon autoilijoille, Stubb sanoi.

Britannian pääministeri David Cameron onnitteli Stubbia tämän hallituksen selviytymisestä äänestyksestä. Cameron sanoi pääministeritapaamisen loppukeskustelussa, että Stubb on antanut heille muille " mestariluokan " opetusta toimimisesta paineen alaisena.